**РЕШЕНИЕ № ПВ – 63 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за **инвестиционно предложение: „Преустройство на съществуваща триетажна сграда с обществени функции - /бивша административна сграда/ в „Цех за производство на хранителни добавки”**, което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Mестоположение:** в УПИ I - 536.1554, кв.14 по плана на ЮИЗ-III част – гр. Пловдив

**Възложител:** Р. Кузева,община Родопи **естиционното предложение**:

Инвестиционното предложение предвижда преустройство на съществуваща триетажна сграда в цех за производство на хранителни добавки с РЗП 621 м², озеленяване 20% в УПИ I – 536.1554, кв. 14 по плана на ЮИЗ-III част – гр. Пловдив.

Предвижда се производство на Български натурални пробиотици и синбиотици на база коластра от специални породи пасищно отглеждани животни в България и закваска с четири вида млечнокисели бактерии.

Водоснабдяването на бъдещият цех е предвидено да се осъществи от площадков водопроводен пръстен PE HD 160, минаващ по прилежащата улица и описващ сградата.

Всички отпадъчни води от обекта е предвидено да постъпват за третиране в локално пречиствателно съоръжение, като производствените води ще преминават предварително през филтър и маслоуловител, след което чрез площадковата канализация ще бъдат включени в уличната канализационна мрежа.

За нуждите на дейността ще се консумира ел. енергия от съществуващата разпределителна мрежа.

Не се налага изграждане на нова пътна инфраструктура. Ще се ползва съществуващата такава.

Инвестиционното предложение /ИП/ е в обхвата на т. 7, буква “в“ от Приложение № 2 на Закона за опазване на околната среда / ДВ.бр.91 /2002 год./ и чл.2, ал.1, т.1 от Наредбата за ОС.

Имота, предмет на инвестиционното предложение **не попада** в границите на защитени зони от мрежата „Натура 2000” и в защитени територии, съгласно Закона за Защитените територии. Най-близката защитена зона е BG0000578 „Река Марица” за опазване на природните местообитания и дивата флора и фауна, приета от МС с Решение № 122/02.03.2007г. (ДВ бр. 21/2007г.). Предвид местоположението, характера и мащаба на инвестиционното предложение, извършената преценка за вероятната степен на отрицателно въздействие определя, че **няма вероятност** от значително отрицателно въздействие върху видовете, предмет на опазване в защитената зона.

 **мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение е за цех за производство на хранителни добавки с производствен капацитет на лиофилизирана коластра 100 - 150 литра дневно или 210 бр. флакони със съдържание в един флакон 120 броя капсули по 0.500 гр. Предвиденото преустройство на съществуващата сграда /бивша административна сграда/ в цех за производство на хранителни добавки ще се изпълни чрез прилагане на стандартни методи на строително-монтажни дейности, като не се очакват отрицателни въздействия върху компонентите на околната среда.

* В хода на експлоатация на обекта не се предполага значително замърсяване и дискомфорт на околната среда. При строителните дейности се очаква известно шумово натоварване на околната среда. То ще бъде минимално, локализирано в рамките на ограничен район.
* Въздействие на фактор „отпадъци“, върху околната среда - организацията по събирането и извозването на отпадъците от различно естество по време на строителството и експлоатацията на цех за производство на хранителни добавки ще се извършва, съобразно нормативните изисквания на Закона за управление на отпадъците.
* При нормално изпълнение и спазване на всички изисквания за експлоатация на обекта, рискът от инциденти ще е минимален.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии.
* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG0000578 „Река Марица”.
* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Във връзка с поискано становище,определящо степента на значимост на въздействието и риска за човешкото здраве, с писмо изх. № 2818/12.05.2015г., РЗИ- Пловдив е потвърдила липсата на здравен риск при осъществяване на инвестиционното предложение.
* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване на околната среда.

**IV. Характеристика на потенциалните въздействия-териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост:**

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на разглеждания имот.
* При спазване на технологичните изисквания не се очаква неблагоприятно въздействие върху компонентите и факторите на околната среда и върху човешкото здраве.
* Въздействието върху подземни и повърхностни води - инвестиционното предложение не предполага замърсяване на подземни и повърхностни води, тъй като всички отпадъчни води от обекта е предвидено да постъпват за третиране в локално пречиствателно съоръжение, преди включването им в съществуващата канализационна мрежа.
* Въздействието в резултат на експлоатацията на бъдещия обект ще бъде дълготрайно, съгласно срока на експлоатацията му.

**V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кмета на Община Пловдив и Район „Южен“, както и засегнатото население чрез обява на информационно табло. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 02.06.2015г.**

*Директор на РИОСВ - Пловдив*